  Майя Бывальцева 2020-тӥ арын льготникъёслы дунтэк эмъюмъёс сётон понна Удмуртиын 1 миллиард манет висъялозы. Со сярысь улосвыллэн тӧроез Александр Бречалов элькунысь Кун Кенешлэн сессияз арлы быдэ радъяськись докладаз вераз. 2019-тӥ арозь элькун коньдэтын солы 300 миллион манетлэсь трос ӧз висъяськылы. Таяз арын ми 687 миллион манет висъямы. Со но тырмыт ӧвӧл шуыса лыдъясько. Вуоно арын льготникъёслы дунтэк эмъюмъёс басьтон понна 1 миллиард манет кутыны пумкылъян кутӥ Александр Бречалов, Удмуртилэн тӧроезУлосвыллэн тӧроез Удмуртиысь тазалыкез утёнъя министерствоез 3 аресозь нылпиослы но пичи табышен семьяосысь 6 но ӝыны аресозь пиналъёслы эмъюм сётон ужпумлы нимысьтыз саклык висъяны куриз. Таяз арын анай-атайёслэсь трос вазиськонъёс вуылӥзы, пиналъёслы капчиятонъёсъя эмъюм басьтон ласянь шугъськонъёс вань шуыса. Вазиськисько анай-атайёслы, нылпидылы катэн чаклам эмъюм выписать ӧз ке каре яке со ӧвӧл ке, мыным вералэ Александр Бречалов, Удмуртилэн тӧроезСо сяна, Александр Бречаловлэн верамезъя, элькунысь эмъюртъёсын ӧжытсэ 250 эмчиос уг тырмо. Ужпумез 4 арсын сэрттон понна нимысьтыз ужанрадлык дасяны но соин вуоно арын южтолэзе тодматыны куриз.  Тегъёс: Тазалык Ижкар Удмуртия коньдон тазалыкезутён АлександрБречалов Тазалыклэнарез эмъюмъёс 100ар  